2020. gada 2. aprīlī Noteikumi Nr. 182

Rīgā (prot. Nr. 21 4. §)

**Grozījumi Ministru kabineta 2001. gada 29. maija noteikumos Nr. 219 "Kārtība, kādā tiek piešķirts, atmaksāts un dzēsts studiju kredīts no valsts budžeta līdzekļiem"**

Izdoti saskaņā ar

Augstskolu likuma

78. panta pirmās daļas 2. punktu,

79. panta otro daļu un

82. panta pirmo daļu,

Izglītības likuma 12. panta trešo daļu un

14. panta 4. punktu

Izdarīt Ministru kabineta 2001. gada 29. maija noteikumos Nr. 219 "Kārtība, kādā tiek piešķirts, atmaksāts un dzēsts studiju kredīts no valsts budžeta līdzekļiem" (Latvijas Vēstnesis, 2001, 97. nr.; 2003, 13., 172. nr.; 2004, 131. nr.; 2005, 157. nr.; 2009, 4., 98. nr.; 2011, 9. nr.; 2014, 52. nr.; 2019, 245. nr.) šādusgrozījumus:

1. Papildināt IX nodaļu ar 51.1 punktu šādā redakcijā:

"51.1Ja kredīta ņēmējam, kuram ir iestājies termiņš kredīta vai kredītam pielīdzinātās stipendijas atmaksai, ārkārtējās situācijas laikā ir samazinājušies ienākumi, kredītu vai kredītam pielīdzinātās stipendijas pamatsummas atmaksu var atlikt uz laiku līdz sešiem mēnešiem, nepagarinot kopējo kredītu vai kredītam pielīdzinātās stipendijas atmaksas termiņu un nemainot citus kredītlīguma noteikumus. Studiju un zinātnes administrācija atliek kredītu vai kredītam pielīdzinātās stipendijas pamatsummas atmaksu, pamatojoties uz attiecīgu kredīta ņēmēja iesniegumu."

2. Papildināt noteikumus ar 54.3 punktu šādā redakcijā:

"54.3 Šo noteikumu 51.1punktā minētie nosacījumi ir piemērojami no ārkārtējās situācijas izsludināšanas dienas – 2020. gada 12. marta – līdz 2020. gada 31. decembrim."

Ministru prezidents A. K. Kariņš

Izglītības un zinātnes ministre I. Šuplinska